Ich, Johan̄s Schùrmeiger von Vilingen, jetz lùtpriester der Obnˀ Lùtkirchen ze Waltzhuͦt, beken̄ offenlich mitt disem brieff, als
ich den̄ mitt der jetzgen̄ lùtpriestrie und pfruͦnd von den erwirdigen, geistlichen, minen gnedigen frowen, eptissin und cō¬
vent ze Kùngsfeld ꝫcꝭ, gnedklich vˀsechen und vˀpfruͤndt bin, ✳ und aber ir und ir gotzhus harkomen ist, die priester, so vō
inē vˀpfruͤndt sind und daruff von tods wegen abgand, an irm vˀlassnē erb und guͦt ze erbend ꝫcꝭ. darin ich inen, ob ich es
joch vˀmoͤcht, ungern ùtzit tragen woͤlt ✳ und han mitt guͤtlicher, ernstigˀ bett an irn gnadē guͤtlich funden, das si disz hie
nachgenēpten buͤcher, als die ze latin genempt hernach geschriben stand, ✳ mittnamen: tres partes discipl̄i et cū hoc
sermones speciales et unū cōmune cū sermōibƺ, ✳ item postillā Jordani cū passione in duabƺ ꝑtibƺ, item Lamparditā historiā in ꝑgameno, ✳ item sermones de temꝑe dicta ✳ Rinwind, item sermōes pulcheˀrimos de btā virgine ad cleꝝ et
ad ppl̄m, ✳ et aliquos sermōes de qm̃pl̄ibƺ sanctꝭ, ✳ item pastorale sancti Gregorii sed non ✳ finitū ,✳ item sensatū super
epl̄as sƺ non finitū, ✳ ✳ von mir umb und fùr soͤlich min vˀlassen ✳ erb und guͦt und ir erbrecht daran ✳ genomen, ✳ die ich
ouch darub̄ inē, irm ✳ gotzhus und nachkomen ✳ an dieselben ir lùtpriestrie und Obnˀ Kirchen ze Waltzhuͦt jetz vˀschaft und
geben hab, ✳ insoͤlichen worten und gedingen, ✳ ist sach, das ich, obgēntˀ Johan̄s Schùrmeiger, ✳ uff dˀselbn̄ jetz gen̄ lùtpriestrie von tods wegen ✳ abgan, ✳ sond dieselbn̄ obgen̄ buͤcher den egen̄ minē gnedigē frowen, irm gotzhusz und nachkomen an die lùtpriestrie und kirchen als vorstat ✳ umb und fùr soͤlich min vˀlassen erb und guͦt und ir erbrecht daran
lidklich gevallen, zuͦgehòren werden und bliben ân mengklichs insprechen. ✳ doch sòllet̄ und wellent dieselbē min
gnedigen frowen und ir nachkomen ✳ die buͤcher uff der selben ir lùtpriestrie und Obnˀ Kirchē ze Waltzhuͦt ewklich blibē
lassen und die davō nach dānen nitt nemen ✳ noch verendnˀ in dhein wise. ✳ desglichē sol ✳ ouch ich, die wil ich uff dˀselben
lùtpriestrie bin und belip, und ✳ nach mir min nachkomen, so jemˀ daruff koment, lùtpriester und helffer, die buͤcher
sampt noch sundˀ von hùttigē tag hin, datū disz briefs, ✳ von ✳ der ✳ lùtpriestrie und kirchen niemˀ mer vˀfendnˀ, nemē,
versetzen, verkouffen, noch in dhein ✳ wise vˀaberwandeln, noch vˀtuͦn, sundˀ die dabi ewklich unvˀruckt belibē lassen,
suber halten, ✳ bruchen und in eren ✳ haben, als sich gepùrt unzergangklich und unwuͦstlich bi unsnˀ guͦtē truwē un̄
eren ungevˀlich. dieselben ✳ min gnedigen frowen un̄ ir nachkomen sond ouch alldan̄ mitt usrichtuḡ der buͤcher, als
jetz stat, ✳ umb und fùr soͤlich min vˀlassen erb und guͦt und all ir erbrecht daran gantz usgericht sin. daran volkomen
bevuͦgen und fùro an min vˀlassen erb und guͦt, wie das genēpt ist, ligends und varends, nùtzit usgenomen, von erbrechts wegen gantz dhein vordruḡ recht noch ansprach nitt mer haben ùbˀal indhein wise, den̄ min erbē, welich die
sind, es sie von sippschaft odˀ vˀschaffung, soͤllet̄ und moget̄ soͤlich min vˀlassen erb und guͦt, als vor stat erben, besitzē, in̄habē
und in allweg damitt tuͦn, als mitt dem iren aͧn dˀselben minˀ gnedigen frowen, ir nachkomē und mengklichs von ir
von erbrechts wegen sumen, irren und insprechen. ✳ wer aber sach, das ich, dickgen̄tˀ Johans Schùrmeigˀ, bi minem
lebn̄ von dˀ obgemeltē lùtpriestrie komen wurd und daruff von tods wegen nitt abgieng, sol disz gab und teding
ouch tod hin und ab sin, als ob ✳ des nie gedacht wêr, ✳ alles luterlich, an all geverd, inkraft und urkùnd disz briefs. ✳ daran
des alles ze warem, vestē urkùnd ich, obgēntˀ Johans Schùrmeigˀ, min eigen insigel ✳ und ze merˀ sicherheit mitt
mir und von minˀ bett wegen der ersam, wisz Hans Vogt, jetz schulth̄s ze Waltzhuͦt, sin eigen insigel, im un̄ sinē
erben ân schadē, mich damitt diser sach wissentlich zebewisen, ✳ offenlich gehenckt, ✳ und den ✳ also minē gnedigē frowē
geben, den̄ ich desglichē einē von irn gnaden hab, ✳uff fritag nach dem meigētag, nach Cristi gepùrt do man
zalt vierzechenhundertundfùnfzig jar. ✳
lùtpr₎
schult̄h